[{"text_idx": "#000000", "text": "Heatasemeline hotell, kus asub mo\u0303nus veepark suurtele ja va\u0308ikestele. Kaunis roheline territoorium ning lai majutuse valik. Aktiivne animatsioon nii ta\u0308iskasvanutele kui lastele. Ko\u0303ik hinnas toitlustusteenusega! Travelers Choice Tripadvisoris."}, {"text_idx": "#000001", "text": "Kaugus kuurordi keskusest on umbes 5 km (Hersonissos)\nKaugus lennujaamast umbes 20 km (Heraklion)"}, {"text_idx": "#000008", "text": "Ra\u0308vala pst 6-201a Tallinn Harjumaa 10143"}, {"text_idx": "#000009", "text": "Laeva tn 2 Tallinn Harjumaa 10111"}, {"text_idx": "#000010", "text": "hommiku- ja o\u0303htuso\u0308o\u0308giga, hommikuso\u0308o\u0308giga, ko\u0303ik hinnas, so\u0308o\u0308kideta, ta\u0308ispansion, ultra ko\u0303ik hinnas"}, {"text_idx": "#000012", "text": "Kreeka on u\u0308lipo\u0303neva ja arvatavasti po\u0303hjatu ajalooga riik. Siin on legende, mis ulatuvad poliitikast, kunstidest ja sportma\u0308ngudest jumalateni. UNESCO maailmapa\u0308randi nimekirja kuuluvaid vaatamisva\u0308a\u0308rsusi on lausa 18. Pole siis ime, et ta on u\u0308ks eestlaste lemmikuid puhkusereisi sihtkohti!"}, {"text_idx": "#000013", "text": "Kui ko\u0303neleme Kreekast, meenuvad esimesena to\u0303ena\u0308oliselt Vana-Kreeka kultuur ja filosoofia. Kolm riigi olulisimat vaatamisva\u0308a\u0308rsust on Peloponnesose poolsaarel asuv Olu\u0308mpia, Ateena akropol ning Delfi oraakli asupaik \u2013 need on vaieldamatult kogu maa tuntuimad su\u0308mbolid. Peaaegu samavo\u0303rd kuulsad on Peloponnesose poolsaarel Mete\u0301oras liivakivist ja\u0308rsakutel asuvad kloostrid ning Thessaloni\u0301ki Bu\u0308tsantsi kirikud ja Rooma termid."}, {"text_idx": "#000014", "text": "Kreeka imeline maastik pu\u0308sib mitmekesisena ka siinsetel (lausa tuhandetel) saartel, kuhu enamikule viivad ka puhkusereisid. Siin saad aja maha vo\u0303tta lummavates kaluriku\u0308lades ja ajaloolistes ma\u0308giku\u0308lades, aga leiad ka kirevat o\u0308o\u0308elu, romantilisi oliivisalusid kui ka tu\u0308rkiissiniseid randu, tantsu, muusikat ja sooja vaikust. Lisaks headele supelrandadele ja ko\u0303ik hinnas hotellidele to\u0303mbavad paljusid ra\u0308ndajaid ka suurepa\u0308rased tingimused veespordialadega tegelemiseks: saab nii veesuuskade ja purjelauaga so\u0303ita, purjetada kui ka lohesurfata ning muidugi lo\u0303putult ujuda."}, {"text_idx": "#000015", "text": "Saartest on kindlasti po\u0303nevaim ja kuulsaim Santorini \u2013 saar, mis on tekkinud vulkaanipurske tulemusel ja pakub maailma dramaatilisemaid pa\u0308ikeseloojanguid. Ku\u0308lastamata ei tasu ja\u0308tta ka jumalikult kaunist ja rohelist Korfut Joonia meres ning rannapuhkajate paradiisina tundud Rhodost. Suurim ko\u0303igist Kreeka saartest on aga Kreeta, kuhu viivad va\u0308ga suure hulga eestlaste puhkusereisid."}, {"text_idx": "#000018", "text": "Kreeta puhkusereisid \u2013 pa\u0308ikeseline lo\u0303o\u0303gastus keset legende"}, {"text_idx": "#000019", "text": "Kreeta on la\u0308bi ajaloo olnud tuntud vapustavalt kaunite randade, imeliselt maitsvate tomatite ja oliivide ning tuhandete legendide to\u0303ttu. Saare maastik on segu sinisest merest, dramaatilistest ma\u0308gedest, viljakatest tasandikest ja pa\u0308ikeses kiirgavatest lubjatud majadest ja kirikutest, mida vaatama toovad sind ka paljud puhkusereisid!"}, {"text_idx": "#000022", "text": "Vaatamisva\u0308a\u0308rsustest paiknevad Kreetal Lassithi platoo (just siinseid koopaid peetakse ka Zeusi su\u0308nnipaigaks) ja vo\u0303imas Knossose palee. Saarelt leiad ka kaunid kloostrid ja kirikud, Hania hurmava vanalinna ning saare pealinnas Heraklionis paikneva to\u0303elise pa\u0308rli \u2013 kohaliku arheoloogiamuuseumi. Lisaks tu\u0308rkiissinistele vetele vo\u0303luvad siin ku\u0308lastajaid ka vo\u0303imas Samaria kuru ning maalilised matkarajad sisemaal."}]